renew Archives - Julie Meek
You are here: Home1 / renew
October 21, 2014 /0 Comments/in The Weekly Buzz /by Julie Meek
https://www.juliemeek.com.au/wp-content/uploads/2014/10/Man-Sleeping-at-desk.jpg 1355 900 Julie Meek https://www.juliemeek.com.au/wp-content/uploads/2020/02/julie-meek-logo.png Julie Meek2014-10-21 12:25:552018-03-26 12:04:31Meetings Matter US BeursfondsCurrently selected
Die Universiteit Stellenbosch se leuse is Pectora roborant cultus recti. ŉ Goeie opvoeding versterk die gees. . A sound education strengthens the spirit.
Ons weet uit ervaring dat onderwys transformeer, verhef, bemagtig; ons weet dit uit die gemeenskaplike wysheid van die mensdom deur die eeue.
Daar is geen ander uitweg nie. As ons omgee vir hierdie land en al sy mense, is onderwys die antwoord.
Die Universiteit se begrotingsbeperking is egter ŉ realiteit wat ons nie kan wegwens nie. Dit is ŉ uitdaging waarvoor universiteite oor die land en die wêreld heen te staan kom.
Die onlangse #FeesMustFall- nasionale veldtog het egter lig gewerp op ons studente se stryd om hul doelwitte en droom van hoër onderwys, en alles wat ŉ graad inhou, te verwesenlik.
Hier by die Universiteit Stellenbosch ervaar ons daagliks die behoefte:
Die jong vrou van Limpopo wat haar studies voortsit al sien sy net haar gesin, wat van staatsubsidies leef, een keer ŉ jaar;
Die jong man van Bonteheuwel wat by sy ouers woon, werkloos is en net een keer per dag eet, maar wat elke dag vier uur lank per trein universiteit toe pendel omdat hy ŉ beter toekoms begeer;
Die jong vrou van Randburg wie se pa hul gesin jare gelede verlaat het en nie onderhoud betaal nie, maar wat haar ma, die opsigter by ŉ woonstelblok, belowe het dat sy ŉ beter toekoms vir hulle almal sal skep.
Dit is hierdie jong Suid-Afrikaners wat voordeel trek uit u skenking aan die Universiteit.
Daar is talle redes waarom u kan besluit om ons studente te help. Dalk is u ŉ trotse alumnus wat aan u alma mater wil teruggee, Matie tot Matie; of dalk is u ŉ Matie-ouer wat die 11,5%-afslag op 2016-fooie wat u deur hierdie veldtog ontvang het, wil skenk.
Talle studente doen ŉ beroep op die vermindering of algehele afskaffing van fooie, maar die werklike behoefte is onder ons arm studente. Dit is ironies dat die verlaging van studentefooie ryk Suid-Afrikaners meer as arm Suid-Afrikaners tot voordeel sal strek.
U donasie, ongeag hoe klein, kan ŉ lewe verander. U kan huidige studente help om uitstekende onderrig aan die Universiteit Stellenbosch te ontvang.
ŉ Skenking van enige grootte aan die US-beursfonds word direk ter ondersteuning van ons studente aangewend. U skenking is ŉ mosie van vertroue as bewys van u geloof in die werk wat ons doen en die studente wat nou hier studeer. U ontvang ook ŉ belastingsertifikaat om belastingvoordele te geniet.
Maak nie saak hoe groot of hoe klein nie, u deelname is wat saak maak!
U kan ŉ skenking deur middel van ŉ tjek, direkte deposito, kredietkaart, debietorder of elektroniese fondsoordrag of aanlyn doen.
Stuur asseblief bewys van u skenking aan Joan Weyers by e-pos jhs1@sun.ac.za of faks +27 21 882 84056